کوئٹہ : سیکرٹری بلدیات بلوچستان دوستین جمالدینی پارینے کہ بلدیاتی گچین کاری تا پرامن اڈ تننگ حکومت و ادارہ غاتا جوان حکمت عملی و کوشست آتا نتیجہ ءِ۔ کوئٹہ ٹی بلدیاتی گچین کاری تا بابت اٹ پوسکن ءُ نقشہ غا کاریم، ڈپٹی کمشنر کوئٹہ نا کماشی ٹی جوڑ مروک آ کمیٹی کننگ اٹی ءِ۔ ہندا پراسس پورو مننگ آن پد حلقہ بندیک پورو کرسا گچین کاری کرفنگک۔ میڈیا تون ہیت وگپ کرسا دوستین جمالدینی پارینے کہ ڈپٹی کمشنر کوئٹہ نا کماشی ٹی جوڑ کروک آ کمیٹی پوسکن آ نقشہ و حلقہ بندی تا بابت اٹ کاریم کننگ اٹی ءِ۔ ترتیب تروک آ رپورٹ ءِ کابینہ ٹی پیش کرسا اونا منظوری ءِ ہلنگے۔ انتئے کہ کوئٹہ ٹی گچین کاری کرفنگ نا بابت اٹ ہندا رپورٹ بھلو اہمیت اس تخک۔ دا جاگہ نا آبادی و ایلو گڑاک بھاز حساس ءُ۔ نن کل اسٹیک ہولڈر تون سلاہ کرسا مستی کانہ۔
(آن لائن)
